UGOVOR O PRODAJI NA DALJINU

Zaključen dana \_\_\_\_\_\_\_\_\_\_\_\_\_ između:

1. DOGMA BREWERY DOO BEOGRAD-ČUKARICA iz Beograda (Čukarica), ul. Radnička br. 3, MB: 21151041, PIB 109260653 koje društvo zastupa Vladimir Stojković, direktor(u daljem tekstu: **Prodavac**) i
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(u daljem tekstu **Kupac**)

# Član 1. Predmet ugovora

Ovim ugovorom Prodavac prodaje, a Kupac kupuje robu bliže određenu u narudžbenici broj \_\_\_\_\_\_\_\_\_\_\_\_\_\_.

Prodavac je obavezan da Kupcu preda robu tako da Kupac postane njen vlasnik, dok se Kupac obavezuje da isplati cenu i preuzme robu.

# Član 2. Pretpostavke za zaključenje ugovora

Kupac zaključenjem ovog ugovora potvrduje da ga je Prodavac predugovorno, odnosno pre zaključenja ovog ugovora, a imajući u vidu vrstu robe koju prodaje obavestio o:

1. osnovnim obeležjima robe ili usluge;
2. poslovnom imenu, matičnom broju, adresi sedišta i broju telefona,
3. adresi elektronske pošte trgovca u čije ime postupa, na koju potrošač može da izjavi reklamaciju;
4. postojanju zakonske odgovornosti zbog nesaobraznosti robe ili usluge ugovoru;
5. prodajnoj ceni, kao i o svim dodatnim poštanskim troškovima i troškovima transporta i isporuke i koji se mogu staviti kupcu na teret;
6. načinu plaćanja, načinu i roku isporuke, načinu izvršenja drugih ugovornih obaveza, kao i načinu na koji se postupa po reklamacijama potrošača u skladu sa obaveštenjem prodavca
7. postojanju zakonske odgovornosti zbog nesaobraznosti robe
8. pravu kupca na odustanak od ugovora, uslovima, vremenskom roku i postupku za ostvarivanje tog prava, kao i troškovima koje kupac snosi ukoliko ostvaruje pravo na odustanak u skladu sa zakosnkim odredbama,
9. o postojanju ugovornog odnosa sa poštanskim operaterom kome kupac može vratiti pošiljku u slučaju reklamacije zbog nesaobraznosti o trošku prodavca
10. uslovima, roku i postupku za ostvarivanje prava na odustanak od ugovora
11. obavezi da plati trgovcu razumne troškove u skladu sa članom 34. stav 3. Zakona o zaštiti potrošača, ako potrošač ostvaruje pravo na odustanak od ugovora nakon što je podneo izjavu u skladu sa članom 27. stav 2. zakona, odnosno obrazac u skladu sa članom 27. zakona;
12. podatku da potrošač ne može da koristi pravo na odustanak ili o okolnostima pod kojima potrošač gubi pravo na odustanak od ugovora, ako potrošač nema pravo da odustane od ugovora u skladu sa članom 36. ovog zakona:
* dužnosti potrošača da snosi troškove povraćaja robe u slučaju odustanka od ugovora i, za ugovore na daljinu, ako se roba zbog svojih karakteristika ne može vratiti poštom, troškove vraćanja robe;
* ceni upotrebe sredstava komunikacije koja se u ovom slučaju obračunava po osnovnoj tarifi;
* činjenici da Kupac stupa u ugovorni odnos sa Prodavcem i da uživa zaštitu u skladu sa važećim zakonima Republike Srbije
* mogućnosti vansudskog rešavanja sporova

# Član 3. Plaćanje cene i isporuka robe

Kupac se obavezuje da plati robu koja je predmet ovog ugovora u dinarima prema ceni koja je određena na sajtu.

Prodavac će isporučiti robu Kupcu ili licu, u roku od najviše 15 dana od poručivanja.

Ukoliko isporuka robe nije moguća, Prodavac je dužan da o tome bez odlaganja obavesti Kupca.

Ukoliko Prodavac u ugovorenom roku ne isporuči robu ugovor se raskida po samom zakonu, osim ukoliko Kupac ne ostavi Prodavcu naknadni rok. U slučaju raskida ugovora po samom

zakonu prodavac će izvršiti povraćaj novca u roku od 10 dana

Isporuka robe vrši se preko kurirske službe City express, a troškove isporuke snosi Kupac.

# Član 4. Vansudsko rešavanje sporova

U slučaju spora, ugovarači su saglasni da se pokuša njegovo rešavanje prvenstveno mirnim vansudskim sredstvima u skladu sa zakonom. Ukoliko to nije moguće nadležan je Prvi osnovni sud u Beogradu.

# Član 5. Završne odredbe

# Uslovi korišćenja i prodaje koji se nalaze na sajtu https://dogmabrewery.com/ čine sastavni deo ovog ugovora.

Ugovor je zaključen posredstvom elektronskih sredstava komunikacija, i to putem interneta u jednom originalnom primerku, na osnovu koga su napravljene 2 kopije, od kojih je jedna za Kupca, a druga za Prodavca.

**PRODAVAC KUPAC**

**DOGMA BREWERY doo**

 \_\_\_\_\_\_\_\_\_\_\_\_\_\_\_\_\_\_\_